Η **Ευαγγελία Ψάρρα** (γεν. 17 Ιουνίου 1974 στη Θεσσαλονίκη) είναι Ελληνίδα τοξότρια που έχει συμμετάσχει στους Ολυμπιακούς Αγώνες έξι φορές, από το 2000 έως το 2020. Στους θερινούς Ολυμπιακούς αγώνες 2020 δήλωσε ότι στόχος της είναι να συμμετάσχει για έβδομη φορά στους Ολυμπιακούς αγώνες στη Γαλλία το 2024, μάζι με την κόρη της.

Σταδιοδρομία
------------

Στους Ολυμπιακούς Αγώνες του 2004, η Ψάρρα συμμετείχε στον διαγωνισμό γυναικών όντας η καλύτερη ελπίδα της Ελλάδας για μετάλλιο έχοντας τερματίσει 18η στο Παγκόσμιο Πρωτάθλημα Τοξοβολίας 2003. Κατετάγη 8η στον ατομικό γύρο πρόκρισης γυναικών με βαθμολογία 652 πόντων. Στον πρώτο γύρο αποκλεισμού αντιμετώπισε την Τζο-Αν Γκάλμπρεϊθ από την Αυστραλία, 57η στην κατάταξη. Η Ψάρρα την κέρδισε με σκορ 138-116 και προκρίθηκε στον γύρο των 32. Σε αυτό τον γύρο νίκησε την τουρκάλα Ζεκιγιέ Κεσκίν Σατίρ (25η στην κατάταξη), νικώντας την με σκορ 163-161. Η Ψάρρα έπειτα νίκησε την Αλμουδένα Γκαγιάρδο από την Ισπανία, 24η στην κατάταξη, με σκορ 160-152 και προκρίθηκε στα προημιτελικά. Εκεί αντιμετώπισε την Παρκ Σουνγκ-χιουν από την Κορέα. Εκεί έχασε λόγω μιας κακής βολής με το πρώτο βέλος της, αλλά δεν απογοητεύτηκε από το αποτέλεσμα. Το τελικό σκορ ήταν 111-101 υπέρ της Σουνγκ-χιουν, τερματίζοντας 7η στην τοξοβολία γυναικών (ατομικό άθλημα). Ήταν μέλος της Ελληνικής ομάδας στη γυναικεία τοξοβολία, η οποία κατετάγη πέμπτη.

Στους Ολυμπιακούς Αγώνες του 2008 στο Πεκίνο η Ψάρρα ολοκλήρωσε τον γύρο κατάταξής της με 613 πόντους. Στον πρώτο γύρο αντιμετώπισε την Τσεν Λινγκ, από την οποία έχασε με σκορ 110-101 και αποκλείστηκε.

Στους Ολυμπιακούς Αγώνες του 2012 στο Λονδίνο έχασε στον πρώτο γύρο αποκλεισμού από την Ινδή Μπομπάιλα Ντέβι Λάισραμ.

### 2016: Πέμπτοι Ολυμπιακοί Αγώνες όπου συμμετείχε

Η Ψάρρα έχασε για μικρή διαφορά στο τελικό τουρνουά πρόκρισης για τους Ολυμπιακούς του 2016 στην Αττάλεια της Τουρκίας τον Ιούνιο του 2016, που κατένειμε τις έξι εναπομείνασες θέσεις που ήταν διαθέσιμες για το ατομικό αγώνισμα τοξοβολίας. Στα προημιτελικά η Ψαρρά και Ισπανίδα Αδριάνα Μαρτίν υπέστησαν ήττες, αλλά επειδή το συνολικό σκορ της Μαρτίν ήταν 128 και της Ψάρρα 126, η Ισπανίδα υποστήριξε την τελική θέση πρόκρισης σε επανακαταμέτρηση. Η αποχώρηση μιας τοξοβόλου από την Ακτή Ελεφαντοστού οδήγησε σε μια κενή θέση, η οποία δόθηκε στην Ελλάδα. Η Ελληνική Ολυμπιακή Επιτροπή πρότεινε την Ψάρρα για να συμμετάσχει, συμμετέχοντας για πέμπτη φορά σε Ολυμπιακούς.

Η Ψάρρα συμμετείχε στο Ρίο ντε Τζανέιρο ως η πιο έμπειρη αθλήτρια στο αγώνισμα, όντας 55η στην κατάταξη. Για τρίτη συνεχόμενη διοργάνωση αποκλείστηκε στον πρώτο γύρο από την Καόρι Καβανάκα της Ιαπωνίας. Μετά το τέλος των Ολυμπιακών, η Ψάρρα μαζί με άλλους τρεις τοξοβόλους δώρισαν τις ενδυμασίες και τον εξοπλισμό που χρησιμοποίησαν στο Ρίο ντε Τζανέιρο στο Ολυμπιακό Μουσείο στη Λωζάνη.

Εξωτερικοί σύνδεσμοι
--------------------

* Ευαγγελία Ψαρρά στην Παγκόσμια Ομοσπονδία Τοξοβολίας Επεξεργασία στα Wikidata

Παραπομπές
----------

1. ↑  World Archery Federation. 424. Ανακτήθηκε στις 2  Μαΐου 2022.
2. ↑  «Evangelia Psarra». *Rio 2016*. Organizing Committee of the Olympic and Paralympic Games Rio 2016. Αρχειοθετήθηκε από το πρωτότυπο στις 10 Δεκεμβρίου 2016. Ανακτήθηκε στις 7 Μαρτίου 2020.
3. ↑  «Acuff: Many athletes come to Olympics to party». *ESPN*. 9 Αυγούστου 2004. Ανακτήθηκε στις 15 Ιανουαρίου 2020.
4. ↑  Lopez, John (19 Αυγούστου 2004). «Echoes of past resonate in Panathinaiko Stadium». *Houston Chronicle*. Ανακτήθηκε στις 15 Ιανουαρίου 2020.
5. ↑  «Athlete biography: Evangelia Psarra». *Beijing2008.cn*. Αρχειοθετήθηκε από το πρωτότυπο στις 7 Σεπτεμβρίου 2008. Ανακτήθηκε στις 23 Αυγούστου 2008.
6. ↑  «London 2012 Women's Individual Archery». *www.olympic.org*. IOC. Ανακτήθηκε στις 21 Αυγούστου 2014.
7. ↑  Morgan, Liam (17 Ιουνίου 2016). «Last 11 individual recurve Rio 2016 quotas snapped up at Final Olympic Qualification Tournament». *Inside the Games*. Dunsar Media Company. Ανακτήθηκε στις 2 Δεκεμβρίου 2019.
8. ↑  Wells, Chris (26 Ιουλίου 2016). «Greek archer Psarra added to Olympic start list». World Archery Federation. Ανακτήθηκε στις 2 Δεκεμβρίου 2019.
9. 1 2  Maitre Wicki, Ludivine (5 Σεπτεμβρίου 2016). «Archers donate arrows to Olympic Museum». World Archery Federation. Ανακτήθηκε στις 2 Δεκεμβρίου 2019.

*